
CONCLUZII 


e Hazardele naturale fac parte din mediul geofizic şi 
geospaţial de viață al oamenilor. Cauzele lor sunt 
complexe şi greu previzibile, fapt ce nu schimbă 
natura acestora, nici impactul, ci le conferă doar 
calitatea de hazard, adică de fenomen cunoscut, 
aşteptat, dar fără să poată fi contracarat şi gestionat. 
Societatea omenească reuşeşte, în cel mai fericit caz, 
să gestioneze doar efectele acestor fenomene şi să-şi 
modeleze, în raport cu ele, comportamentul. 

e Importanța hazardelor tehnologice a sporit odată 
cu dezvoltarea activităţilor economico-sociale, pe 
măsură ce noile dezvoltări ale ştiinţei şi tehnologiei 


sunt asimilate, ceea ce duce la transformări ale 
materialelor şi proceselor tehnologice. Hazardele 
tehnologice ce se concretizează în dezastre produc 
întreruperea sau perturbarea gravă a funcționării 
societății şi generează victime omeneşti, mari pagube 
materiale şi distrugeri ale mediului. 

e Evaluarea hazardelor naturale şi tehnologice şi a 
vulnerabilității aşezărilor contribuie la luarea unor 
decizii mai bine fundamentate referitoare la 
acțiunile de pregătire a populației, reducerea 


pagubelor şi reabilitarea regiunilor afectate de 
fenomene extreme. 


1. Hazarde. Delimitări conceptuale 


O încercare de a clarifica terminologia a fost făcută 
de Organizația Națiunilor Unite în 1982, când 
Coordonatorul ONU pentru ajutor la dezastru a încercat, 
fără succes notabil, delimitarea termenului de hazard de 
cel de risc. Raportul ONU din anul 2004, sunt reluate 
aceste definiții după cum urmează: 

- hazardul reprezintă un eveniment fizic cu 
potențial distrugător, un fenomen sau o activitate umană 
care pot cauza pierderea de vieți sau rănirea, distrugerea de 
proprietăți, subminarea societății sau a economiei sau 
degradarea mediului. Hazardele includ condiții latente 
care pot deveni amenințări viitoare şi pot avea origini 
diferite: naturale (geologice, hidro-meteorologice şi 
biologice) sau induse de procesele umane (degradarea 
mediului sau hazardele tehnologice). În ceea ce priveşte 
originea şi efectele, hazardele pot fi simple, secvențiale 


sau combinate. Fiecare hazard este caracterizat prin 
localizare, intensitate, frecvenţă şi probabilitate; 

- riscul constă în probabilitatea producerii unor 
consecințe dăunătoare sau a unor pierderi aşteptate (deces, 
rănire, distrugerea proprietăţii, a stilului de viaţă, a 
economiei sau a mediului) ca urmare a unor interacțiuni 
între hazardele naturale sau produse de om şi condiţiile 
vulnerabile. În mod convenţional, riscul este exprimat prin 
formula: risc = hazarde x vulnerabilitate. Unele discipline 
includ şi conceptul de expunere ce se referă la aspectele 
fizice ale vulnerabilității. Riscurile sunt inerente sau pot fi 
create în orice sistem social; 

- dezastrul reprezintă o subminare masivă a 
funcționării unei comunităţi sau societăți, cauzând pierderi 
umane, materiale, economice sau ecologice la scară largă 
ce depăşesc capacitatea comunității sau societății afectate 


* Material elaborat în cadrul grantului Cercetări interdisciplinare pentru proiectarea strategiilor economico-financiare de acțiune 
în evenimentele de risc extrem. Hazarde naturale şi accidente tehnologice (PROSTRACT) de către colectivul de cercetare al 
Centrului de Studii Strategice de Apărare şi Securitate din cadrul Universităţii Naţionale de Apărare „Carol I”: general de brigadă 
(r) CS I dr. Gheorghe VĂDUVA, colonel (r) CS I dr. Grigore ALEXANDRESCU, colonel (r) CS II dr. Petre DUŢU, colonel (r) 
CS Vasile POPA, CS III dr. Alexandra SARCINSCHI, CS dr. Cristian BĂHNĂREANU. Proiectul este condus de Universitatea 
„Ştefan cel Mare” din Suceava şi este finanțat prin PNCDI II, Programul 4 — Parteneriate în domenii prioritare. 

de a le contracara cu resurse proprii. Un dezastru este o 
funcţie de risc, rezultând din combinarea hazardului, 
condițiilor de vulnerabilitate şi capacității insuficiente de a 
reduce consecințele negative potenţiale ale riscului”. 

Alţi teoreticieni definesc hazardul drept un 
eveniment amenințător şi reprezintă posibilitatea de 
apariție într-o anumită perioadă a unui potențial factor 
dăunător pentru om, pentru bunurile produse de acesta şi 
pentru mediu?. Deci, hazardul este un fenomen natural sau 
antropic dăunător omului, ale cărui consecințe sunt 
datorate depăşirii măsurilor de siguranță pe care orice 
societate şi le impune. 

Hazardul poate fi înțeles ca o caracteristică sau ca o 
mulțime de caracteristici ale unui eveniment (lanţ de 
evenimente) sau legate de acel eveniment (lanţ de 
evenimente), dar şi ca eveniment sau succesiune de 
evenimente în sine. Caracteristica de hazard a unui 
eveniment este dată de producerea şi evoluția lui cu un 
grad mare de imprevizibilitate, de surprindere şi de 
impact. Hazardul este strâns legat de procesul cunoaşterii, 
de fenomenologia de impact şi de imposibilitatea 
identificării, evaluării şi înţelegerii tuturor conexiunilor şi 
determinărilor. 


Chiar dacă hazardul nu face parte nemijlocit din 
cunoaştere, ci, de regulă, este înțeles ca un eveniment, 
proces sau fenomen fizic, nu este o componentă intrinsecă 
a procesului de cunoaştere şi nu se supune legilor logice 
ale cunoaşterii, el are sens numai în reprezentarea şi 
cunoaşterea umană, în viaţa şi activitatea oamenilor. El 
rezultă, practic, din limitele cunoaşterii unui eveniment, 
unui proces sau unui fenomen, din dificultatea evaluării 
interdeterminărilor, din imposibilitatea prevederii tuturor 
conexiunilor şi determinărilor. 

Hazardul se prezintă, deci, ca un eveniment fizic 
(natural sau provocat intempestiv şi voluntar sau 
involuntar de oameni), dar şi ca un eveniment, proces sau 
fapt de cunoaştere. El afectează, în final, mediul de viaţă al 
oamenilor, lovind în ceea ce au creat ei pentru propria lor 
bunăstare şi securitate, în infrastructuri, şi anume, în 
infrastructurile critice, care vor fi totdeauna vulnerabile la 
hazarde. 

Aşadar, hazardele cumulează şi generează seturi 
complexe de provocări, pericole şi amenințări, în primul 
rând, la adresa infrastructurilor critice, dar şi la sistemele şi 
procesele care definesc, construiesc şi regenerează 
normalitatea. 


2. Hazardele naturale şi tehnologice 


Conform definiției propuse de ONU, Hazardele 
naturale sunt procese sau fenomene naturale ce se petrec în 
biosferă şi pot constitui un eveniment distrugător sau un 
dezastru’. Ele sunt caracterizate prin următoarele: sunt 
legate de procese cunoscute; apar într-un interval de timp 
scurt; efectele sunt imediate; efectele sunt neintenționate; 
apare o situaţie de urgenţă; constituie potenţiale dezastre. 

Hazardele naturale pot fi împărțite în două categorii, 
în funcție de geneza lor, exogene şi endogene. 

Hazardele naturale exogene sunt generate de factorii 
climatici, hidrologici, biologici etc., de unde categoriile de: 
hazarde geomorfologice (prăbuşirile, surpările şi căderile 
de pietre; eroziunea terenurilor şi solurilor (de suprafață); 
alunecări de teren; avalanşele), hazarde climatice (furtuni; 
viscol; grindină; brumă, chiciură, polei; ceața; cicloni 


tropicali; tornade; cicloni  extratropicali, secetă; 
deşertificare; incendii naturale), hazarde 
hidrologice/oceanografice (inundații; viituri; uragane; 


valuri puternice produse de furtuni; valuri de maree; 
tsunami-uri; iceberguri), hazarde biologice (epidemii; 
invazii de insecte) şi hazarde astrofizice (impactul unui 
mare număr de comete, meteoriți şi asteroizi cu Pământul). 
Hazardele naturale endogene sunt generate de energia 
provenită din interiorul planetei, în această categorie fiind 
incluse erupțiile vulcanice şi cutremurele/seismele. 

În ceea ce priveşte dinamica hazardelor naturale, 
analiza trebuie să aibă în atenție faptul că acestea sunt 
cuantificabile numai în măsura în care devin dezastre, în 
care afectează comunitatea umană. 

Hazardul tehnologic, în concepția ONU, este un 


pericol cu origine în accidente industriale sau tehnologice, 
proceduri periculoase, deteriorarea infrastructurii sau în 
activități umane care pot cauza pierderi de vieţi sau răniri, 
distrugerea proprietăţii, dezordine socială şi economică sau 
degradarea mediului“. Acest tip de hazard are ca sursă 
activitatea desfăşurată de om, mai precis este legate de 
intervenția omului în natură, cu scopul de a utiliza 
elementele cadrului natural în interes propriu. 

Din toate aceste definiții, rezultă că hazardele 
tehnologice includ ameninţări latente care pot să se 
manifeste într-un anumit loc şi sunt caracterizate printr-o 
anumită intensitate şi probabilitate de apariţie. 

De altfel, în opinia noastră cea mai bună interpretare 
a conceptului este cea a lui Laurie Pearce’, care susținea că 
hazardele tehnologice rezultă din pierderea controlului, iar 
cele naturale din lipsa controlului. Prin urmare, putem 
spune că hazardele tehnologice survin atunci când se pierde 
controlul asupra tehnologiei şi sunt în principal cauzate de 
importanţa prea mare dată profiturilor industriale. Ele apar 
şi atunci când controlul fluxului tehnologic, al tehnologici 
şi al activității de producție sau de altă natură este diminuat, 
neglijat, greu sau imposibil de efectuat. 

Cea mai concisă clasificare a  hazardelor 
(dezastrelor) tehnologice ni se pare cea elaborată de 
experții centrului belgian de cercetare asupra 
epidemiologiei dezastrelor“. Totuşi, la schema utilizată 
credem că trebuie adăugat şi accidentul în domeniul 
transportului prin conducte, astfel: 

e accident industrial cu subcategoriile: poluare 
chimică; prăbuşiri; explozii; incendii, scurgeri de gaze; 


COLOCVIU STRATEGIC Nr. 2, 2009 


intoxicații/otrăviri; radiaţii; altele; 

e accident de transport cu subcategoriile: aerian; 
feroviar; rutier, pe apă; prin conducte; 

e accident de altă natură cu subcategoriile: prăbuşiri; 
explozii; incendii; altele. 

În viziunea lor, accidentul industrial reprezintă 
accidentul tehnologic care implică construcțiile industriale 
(de exemplu, uzine). Accidentul de transport este 
accidentul tehnologic care implică mijloacele mecanizate 
de transport şi constă în patru categorii: accidente aviatice 


care implică avioane, elicoptere, dirijabile şi baloane; 
accidente pe apă care implică ambarcaţiuni cu pânze, 
feriboturi, crucişătoare, alte nave; accidente feroviare care 
implică trenuri; accidente rutiere care implică vehicule cu 
motor. Accidentul de altă natură este accidentul tehnologic 
care nu face parte din primele două categorii — industrial şi 
de transport —, ca de pildă locuinţele. 

Identificarea hazardelor tehnologice reprezintă o 
problemă foarte complicată, deoarece, de obicei, ele sunt 
descoperite după ce se transformă în dezastre. 


3. Hazardele şi vulnerabilităţile infrastructurii critice 


Infrastructurile critice constau în acele facilități 
fizice şi ale tehnologiei informaţionale, rețele, servicii şi 
active, care, dacă sunt avariate sau distruse, au un impact 
serios asupra sănătății, siguranței, securității şi prosperității 
cetățenilor unui stat sau asupra funcționării efective a 
guvernului respectiv. 

În principal, infrastructura critică cuprinde acele 
infrastructuri (construcții, amenajări, sisteme de 
comunicații, rețele etc.) care se constituie în suporturi 
structurale şi funcționale pentru domeniile critice ale 
existenței şi dezvoltării: agricultura şi hrana, sistemul 
bancar şi financiar; sectorul chimic; facilitățile comerciale; 
facilitățile nucleare; barajele; baza industrială de apărare; 
facilitățile de apă potabilă; serviciile de urgență; sistemul 
energetic (fără sectorul nuclear); facilitățile 
guvernamentale; sectorul tehnologic şi informatic; 
simbolurile şi monumentele naționale; serviciile poştale; 
serviciile de sănătate publică,  telecomunicațiile; 
transporturile. 

Vulnerabilitatea unei infrastructuri critice este dată 
de raportul dintre probabilitatea unei amenințări reale 
asupra bunei funcționări şi capacitatea sistemului de a face 
faţă amenințării. 

Problema principală ce determină gradul mare de 
vulnerabilitate a infrastructurilor critice la hazarde şi 
dezastre constă în concentrarea geografică a acestora. 
Concentrarea geografică a infrastructurii critice este 
definită ca localizare fizică a bunurilor şi entităților critice 
în proximitate unul față de celălalt, astfel încât sunt 
vulnerabile în faţa hazardelor naturale sau tehnologice”. 
Distrugerea infrastructurii concentrate într-un anumit 
spațiu poate avea efecte disproporționate, cu costuri 
financiare uriaşe şi imediată întindere a ariei distrugerilor. 

Provocările, pericolele şi amenințările datorate 
hazardelor naturale şi vulnerabilitățile infrastructurilor 
critice la acestea pot fi analizate cu ajutorul următoarelor 
concepte specifice analizei de risc: 

- consecinţe — efectele negative, atât directe cât şi 
indirecte, asupra sănătăţii şi siguranţei publice, economiei, 
încrederii publicului în instituţii, actului de guvernare, ce 
sunt aşteptate dacă un bun, un sistem sau o reţea sunt 
deteriorate, distruse sau subminate de un hazard natural; 

- vulnerabilitate — posibilitatea ca o caracteristică a 


modelului, locației, stării, procesului sau operării unui bun, 
sistem sau rețea să determine  susceptibilitatea 
acestuia/acesteia la distrugere sau incapacitare de către un 
hazard natural; 

- amenințare — posibilitatea ca un anumit bun, 
sistem sau reţea să sufere un atac sau un incident. În 
contextul unui hazard natural, această posibilitate este 
bazată pe probabilitatea de produceres; 

- pericol — caracteristica unei acțiuni, relaționată de 
un hazard natural, de a aduce prejudicii unui bun, sistem 
sau rețea. În cazul pericolului, sursa, adresa, scopul, 
obiectivele şi efectele sunt probabile; 

- provocare — caracteristica unei acțiuni, 
relaționată de un hazard natural, de a pune la încercare 
capacitatea unui bun, sistem sau reţea de a răspunde unei 
situaţii ipotetice care îi ameninţă existența. 

Luate separat, fiecare tip de hazard natural apare rar 
într-o locaţie specifică, însă luate colectiv, asemenea 
evenimente apar destul de des şi devin subiect pe agenda 
de securitate a diverselor guverne. Costurile estimate ale 
pagubelor au demonstrat puterea distructivă a hazardelor 
naturale. 

Şi în cazul hazardelor tehnologice, infrastructurile 
critice reprezintă una dintre cele mai vulnerabile 
componente, ce pot fi afectate din cauza multitudinii de 
amenințări „invizibile” şi în cascadă ce sunt dificil de 
evaluat prin metodele uzuale de detectare. 

În general, vulnerabilitatea unei infrastructuri critice 
poate fi înțeleasă ca predispoziția sau susceptibilitatea 
acesteia de a fi afectată negativ de cauze externe. Mai precis, 
ea este definită ca o anumită sensibilitate a infrastructurii 
critice la amenințări şi hazarde tehnologice şi este măsurată 
prin consecințele economice şi sociale negative. 

O vulnerabilitate majoră a infrastructurilor critice 
din sfera tehnologică constă în faptul că acestea sunt 
profund interdependente, ceea ce cauzează inevitabil 
efecte negative în cascadă. 

Reducerea  vulnerabilităților şi contracararea 
amenințărilor se pot realiza prin investiții în ştiinţă şi 
tehnologie, pe fundalul unui cadru legislativ şi decizional 
adecvat, care să îmbunătăţească capacitatea de rezistență 
la hazarde tehnologice a comunităţii respective. 
Provocările majore se referă la capacitatea autorităților de a: 


COLOCVIU STRATEGIC Nr. 2, 2009 


e furniza informaţii referitoare la hazarde şi 
dezastre tehnologice acolo unde şi când sunt necesare; 

e descifra şi înţelege procesele antropice care 
declanşează hazarde tehnologice; 

e dezvolta strategii şi tehnologii de diminuare a 
hazardelor tehnologice; 

e identifica şi reduce 
infrastructurilor critice interdependente; 

e evalua rezistența la dezastru utilizând metodele 
standard; 

e promova aşa-numitul „comportament de risc 
calculat”. 


vulnerabilitățile 


Note bibliografice: 


Prin urmare, se impune intensificarea eforturilor 
de protejare a infrastructurii critice, prin acțiuni 

PROPUNERI 


Creşterea de la an la an a numărului de dezastre naturale şi tehnologice cu pagube din ce în ce mai mari, 
inclusiv pe teritoriul României, impune diferitelor organisme şi instituții naţionale, regionale şi 
internaţionale să pună un mai mare accent pe educarea oamenilor pentru a face faţă diferitelor situaţii de 
criză generate de paleta tot mai largă de pericole care vizează cetățeanul şi societatea în condiţii de hazard 


şi dezastru. 


Principalele structuri de apărare, ordine publică şi siguranță națională, împreună cu factorii abilitați, să 
elaboreze un sistem de criterii şi indicatori de evaluare a hazardelor naturale şi tehnologice şi a 


creare a unei culturii în domeniul intervenţiei, protecţiei şi reconstrucției zonelor afectate de dezastre. 

ştiinţifică din domeniul securităţii. 

